
Szentendre Város Önkormányzat Képviselő-testületének

2026. április 30-i üléséről készült jegyzőkönyvéből

2.
Előterjesztés Szentendre Város Önkormányzat tulajdonában lévő gazdasági társaságok vezetői 2026. évi prémiumfeltételeinek meghatározásáról 

Előadó: Fülöp Zsolt polgármester
Szentendre Város Önkormányzat Képviselő-testületének

56/2026. (IV.30.) Kt. sz. határozata:

Szentendre Város Önkormányzat Képviselő-testülete úgy dönt, hogy a 63/2023. (III.22.) Kt. sz. határozattal elfogadott javadalmazási szabályzat alapján, 2026. évre az alábbi tartalommal prémiumfeltételeket határoz meg az Aquapalace Kft. ügyvezetője számára:

1. Az éves ügyvezetői prémium egyik elemének feltétele, hogy a 2026-os üzleti év lezárásakor könyvvizsgáló által ellenőrzött, képviselő-testületi ülésen elfogadott éves eredménykimutatásban szereplő V8 (uszoda és wellness, lakosság és sport) tény bevétele legalább 5%-kal meghaladja az elfogadott 2026. évi üzleti tervben szereplő összeget. Amennyiben fenti feltétel teljesül, az ügyvezető 1 havi bruttó alapbérének megfelelő prémiumra jogosult.

2.  Az ügyvezető további alapvető feladata, hogy a megnövekedett energiaárak mellett, az ismert energetikai adottságok tükrében a lehető legnagyobb mértékben csökkentse a teljes létesítmény energia fogyasztását, különös tekintettel a hőenergiára. Az ügyvezető további 1 havi bruttó alapbérének megfelelő prémiumra jogosult, amennyiben a teljes Aquapalace Rendezvény- és Szabadidőközpont távhő alapú meleg energia fogyasztása a 2026. naptári év során nem haladja meg a 2024 évi tény GJ hőmennyiség fogyasztást. A távhő energia fogyasztás mérése tekintetében a Városi Szolgáltató NZrt. által kibocsátott energiaszámlákon feltüntetett fogyasztások a mérvadók.
3. Feltétel 2026. február 1-től folyamatos munkaviszony a teljes 2026. év alatt.
A prémium kifizetése a 2026. év könyvvizsgálatának lezárulta után, az alapítói döntést követő következő munkabér utalásával egyidőben esedékes.

Felelős: Polgármester

Határidő: 1-2. pont: azonnal

         3. pont: 2027. májusi képviselő-testületi ülés              

A végrehajtásért közvetlenül felelős: Aquapalace Kft. ügyvezető 

 K. m. f.

Fülöp Zsolt s. k.
dr. Ignácz Dávid s. k.


polgármester
jegyző

Kapja:
1. Jogi Iroda – irattár

2. A Képviselő-testület tagjai

3. Jogi Iroda, Humánpolitikai referens - intézkedésre
4. Pénzügyi Iroda, Irodavezető - intézkedésre
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2026. május 4.
Simor Györgyné
jegyzőkönyvvezető

